Diari Oficial de la Generalitat Valenciana


Sumari del DOGV 9903, del 29-07-2024 (2024/7752)

RESOLUCIÓ de 17 de juliol de 2024, de la Direcció General de Personal Docent, de la Conselleria d´Educació, Cultura, Universitats i Ocupació, per la qual s’aprova l’expedient del procediment selectiu d’accés als cossos de catedràtics i catedràtiques d’Ensenyament Secundari i catedràtics i catedràtiques d’escoles oficials d’idiomes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9903

Data del DOGV
:   29-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7752

CVE
:   CGTR-J-3550-4973

Data del document
:   17-07-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

Per l’Orde 44/2022, de 25 de juliol, de la Conselleria d’Educació, Cultura i Esport (DOGV núm. 9420), es va convocar un procediment selectiu d’accés als cossos de catedràtics i catedràtiques d’Ensenyament Secundari i catedràtics i catedràtiques d’escoles oficials d’idiomes.

Una vegada finalitzat el procés i comprovat que els aspirants posseïxen els requisits generals i específics de participació establits en la convocatòria,

RESOLC

*Primer*

Declarar seleccionades en el procediment selectiu convocat per l’Orde 44/2022, de 25 de juliol, de la Conselleria d’Educació, Cultura i Esport, per a l’accés als cossos de catedràtics i catedràtiques d’Ensenyament Secundari i catedràtics i catedràtiques d’escoles oficials d’idiomes, les persones aspirants indicades en els annexos I i II a la present resolució.

*Segon*

Aprovar l’expedient de l’esmentat procediment selectiu respecte de les persones indicades en els annexos a esta resolució i remetre’l al Ministeri d’Educació i Formació Professional, perquè procedisca al seu nomenament com a personal funcionari de carrera del respectiu cos, de conformitat amb la puntuació obtinguda i amb efectes econòmics i administratius d’1 de setembre de 2024, d’acord amb el que es preveu en la base 11 de la convocatòria.

*Tercer*

De conformitat amb el que es preveu en la base 10 de la convocatòria, els qui accedisquen per este procediment estaran exempts de la realització de la fase de pràctiques i, en el cas que s’haja accedit per la mateixa especialitat que estiguera ocupant en el moment de la resolució del present procediment, el personal funcionari romandrà com a catedràtic en la mateixa destinació definitiva que ocupava en el cos de procedència.

En el cas que s’haja accedit per una especialitat diferent de la que estiguera ocupant definitivament en el moment de la resolució del present procediment, l’accés al cos de catedràtics serà efectiu quan obtinga una vacant segons el procediment de provisió de llocs reglamentari, excepte que hi haja vacant de l’especialitat en el mateix centre. Mentrestant, el personal romandrà en excedència en el cos de catedràtics.

Contra la present resolució, que posa fi a la via administrativa, es podrà interposar amb caràcter potestatiu un recurs de reposició davant la Direcció General de Personal Docent de la Conselleria d’Educació, Cultura, Universitats i Ocupació, en el termini d’un mes comptador des de l’endemà de la seua publicació, de conformitat amb el que es preveu en la Llei 39/2015, d’1 d’octubre, del procediment administratiu comú de les administracions públiques; o bé interposar directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptador a partir de l’endemà de la seua publicació, d’acord amb la Llei 29/1998, de 13 de juliol, reguladora de la jurisdicció contenciosa administrativa, sense perjuí de qualsevol altre que estime procedent.

  

València, 17 de juliol de 2024

Sonia Amelia Sancho de Vicente

Directora general de Personal Docent

Esta disposició conté annexos. Consulteu-ne la versió en PDF.